148. löggjafarþing 2017–2018.

Þingskjal 889 — 372. mál.

Svar

sjávarútvegs- og landbúnaðarráðherra við fyrirspurn frá Birni Leví Gunnarssyni
um ferðakostnað og dagpeninga ráðherra og ráðuneytisstjóra.

1.	Hver var frá árinu 2006 árlegur fjöldi ferða sjávarútvegs- og landbúnaðarráðherra annars vegar og þeirra ráðherra sem fóru með málefnasvið hans og hins vegar ráðu
neytisstjóra þessara sömu ráðuneyta til útlanda vegna starfa á vegum ráðuneytisins?

Eftirfarandi tafla sýnir árlegan fjölda ferða atvinnuvega- og nýsköpunarráðherra, sjávar
útvegs- og landbúnaðarráðherra og fyrirrennara hans annars vegar og hins vegar ráðuneytis
stjóra til útlanda vegna starfa á vegum ráðuneytisins frá árinu 2006.

Tölur vegna ráðuneytisstjóra í svörum við þessari fyrirspurn eiga við um ráðuneytisstjóra eftirfarandi ráðuneyta: sjávarútvegsráðuneytis 2006–2007, landbúnaðarráðuneytis 2006–2007, sjávarútvegs- og landbúnaðarráðuneytis 2008–2012, iðnaðar- og viðskiptaráðu
neytis 2006–2007, iðnaðarráðuneytis 2007–2012, viðskiptaráðuneytis 2007–2009, efnahags- og viðskiptaráðuneytis 2009–2012 og atvinnuvega- og nýsköpunarráðuneytis 2012–2017.

Fjöldi ferða ráðherra	Fjöldi ferða ráðuneytisstjóra
2006	18	20
2007	13	21
2008	12	19
2009	4	6
2010	5	8
2011	7	10
2012	9	9
2013	5	6
2014	5	5
2015	12	3
2016	9	5
2017	13	7

2.	Hve háar voru árlegar greiðslur dagpeninga hvors um sig vegna þessara ferða?

Fjallað er um greiðslu ferðakostnaðar vegna ferðalaga á vegum ríkisins í reglum fjármála
ráðuneytisins nr. 1/2009. Þar kemur fram að ráðherrum og forseta Hæstaréttar skuli greiddir 2/3 hlutar dagpeninga en 1/3 hluti dagpeninga ef um opinbera heimsókn er að ræða. Auk þess skal þeim greiddur ferða- og gistikostnaður, risnukostnaður og símakostnaður. Í eldri reglum um greiðslu ferðakostnaðar, nr. 39/1992, kom fram að ráðherrum og forseta Hæstaréttar skyldu greiddir fullir dagpeningar. Auk þess skyldi greiða ferða- og gistikostnað, risnu
kostnað og símakostnað. Samkvæmt sömu reglum skyldi ráðuneytisstjórum, auk fleiri sem sérregla gilti um, greiddir 4/5 hlutar fullra dagpeninga, auk ferða-, gisti- og símakostnaðar. Með breytingunni árið 2009 lækkaði fjárhæð dagpeninga vegna ferða ráðherra, sem endur
speglar m.a. þann kostnað sem óhjákvæmilega fellur til vegna ferðalaga og dagpeninga
greiðslum er ætlað að standa undir. Að sama skapi var sérregla ráðuneytisstjóra og fleiri afnumin.

Eftirfarandi tafla sýnir hve háar árlegar greiðslur dagpeninga atvinnuvega- og nýsköpunar
ráðherra, sjávarútvegs- og landbúnaðarráðherra og fyrirrennara hans annars vegar og hins vegar ráðuneytisstjóra þeirra ráðuneyta sem nú heyra undir atvinnuvega- og nýsköpunar
ráðuneyti voru frá árinu 2006.

Dagpeningar ráðherra	Dagpeningar ráðuneytisstjóra
2006	1.936.473	1.750.130
2007	1.088.128	1.163.197
2008	1.143.193	1.894.161
2009	1.013.138	597.141
2010	512.513	889.888
2011	928.456	1.286.447
2012	0	903.831
2013	263.505	337.109
2014	535.348	417.615
2015	1.339.339	425.145
2016	676.050	419.605
2017	1.128.991	320.498

3.	Hversu oft á hverju ári fengu ráðherra og ráðuneytisstjóri 1/3 hluta dagpeninga og hve oft 2/3 hluta?

Reglur nr. 1/2009, um greiðslu ferðakostnaðar vegna ferðalaga á vegum ríkisins, tóku gildi 6. mars 2009. Skv. 9. gr. reglnanna gildir reglan um greiðslu á 1/3 hluta og 2/3 hlutum dagpen
inga einungis vegna ferða ráðherra og forseta Hæstaréttar. Eftirfarandi tafla sýnir hversu oft, á ári hverju, sjávarútvegs- og landbúnaðarráðherra og fyrirrennarar hans annars vegar og hins vegar ráðuneytisstjóri fengu 1/3 hluta dagpeninga greiddan og hve oft 2/3 hluta.

Ráðherra
1/3	Ráðherra
2/3	Ráðuneytis-
stjóri 1/3	Ráðuneytis-
stjóri 2/3
2006	Á ekki við	12
2007	Á ekki við	12
2008	Á ekki við	15
2009	3	3
2010	4	Á ekki við
2011	4	Á ekki við
2012	0	Á ekki við
2013	3	Á ekki við
2014	5	Á ekki við
2015	12	Á ekki við
2016	9	Á ekki við
2017	13	Á ekki við

4.	Hverjar voru árlegar fjárhæðir, skipt á ráðherra og ráðuneytisstjóra, vegna hótelgist
ingar þeirra annars vegar og hins vegar annars ferðakostnaðar?

Eftirfarandi tafla sýnir árlegar fjárhæðir, skipt á atvinnuvega- og nýsköpunarráðherra, sjávarútvegs- og landbúnaðarráðherra og fyrirrennara hans og ráðuneytisstjóra þeirra ráðu
neyta sem nú heyra undir atvinnuvega- og nýsköpunarráðuneyti, vegna hótelgistingar þeirra annars vegar og hins vegar annars ferðakostnaðar frá árinu 2006. Frá september 2012 til maí 2013 var einn ráðherra í atvinnuvega- og nýsköpunarráðuneytinu. Ferðakostnaði vegna hans er skipt jafnt á milli sjávarútvegs- og landbúnaðarráðherra og ferðamála-, iðnaðar- og ný
sköpunarráðherra.

Ráðherra	Ráðuneytisstjóri
Hótelgisting	Ferðakostnaður	Hótelgisting	Ferðakostnaður
2006	1.079.172	2.860.350	812.966	2.751.246
2007	650.166	1.652.340	383.513	2.670.390
2008	685.920	1.902.247	1.101.611	2.555.125
2009	411.602	789.165	236.401	815.228
2010	412.197	746.580	263.354	997.038
2011	485.921	1.335.680	43.538	1.654.397
2012	407.633	1.656.167	147.327	1.011.140
2013	114.291	875.423	338.708	919.990
2014	245.707	1.739.258	529.072	805.405
2015	1.059.027	4.318.601	0	411.639
2016	504.212	1.574.031	43.060	765.144
2017	1.051.717	1.597.526	178.096	662.406

5.	Í hversu mörgum tilfellum hvert þessara ára var ráðherra eða ráðuneytisstjóra ekið út á flugvöll í bifreiðum ráðuneytisins og í hve mörgum tilfellum endurgreiddu þeir þann hluta dagpeninga sem ætlaður er til að standa undir þeim hluta ferðakostnaðarins?

Ráðherra er ekið út á flugvöll í bifreið ráðuneytisins þegar um er að ræða ferðir á vegum ráðuneytisins. Ráðuneytisstjóra er ekki ekið í bifreið ráðuneytisins nema hann ferðist með ráðherra. Dagpeningar eru ekki skertir vegna ferða í ráðherrabifreið út á flugvöll.

6.	Hversu oft og hve háar voru árlegar endurgreiðslur ráðherra og ráðuneytisstjóra vegna styrkja og hvers konar hlunninda sem þeir nutu erlendis og eiga samkvæmt reglum ferðakostnaðarnefndar að koma til frádráttar almennum dagpeningagreiðslum?

Engar upplýsingar liggja fyrir í ráðuneytinu um styrki eða hlunnindi ráðherra eða ráðu
neytisstjóra í embættiserindum erlendis. Ekki er vitað til þess að styrkir eða hlunnindi hafi komið til frádráttar almennum dagpeningagreiðslum.